মিতু হত্যাকাণ্ডের এক বছর আজ মুসাতেই আটকে আছে হত্যার তদন্ত | অনাবিল সংবাদ
শুক্রবার, জুন ২৩, ২০১৭
অনাবিল সংবাদ
সত্যকে নিন সহজে
প্রচ্ছদ
জাতীয়
রাজনীতি
অর্থনীতি
সারাবাংলা
ঢাকা বিভাগ
চট্টগ্রাম বিভাগ
খুলনা বিভাগ
সিলেট বিভাগ
রাজশাহী বিভাগ
বরিশাল বিভাগ
রংপুর বিভাগ
ময়মনসিং বিভাগ
আন্তর্জাতিক
চলনবিলের সংবাদ
অন্যান্য
অনাবিল সাহিত্য
মুক্ত চিন্তা
ফিচার
তথ্যপ্রযুক্তি
বিনোদন
স্বাস্থ্য ও শিক্ষা
খেলা
মিতু হত্যাকাণ্ডের এক বছর আজ মুসাতেই আটকে আছে হত্যার তদন্ত
প্রকাশকাল- ০৯:২০,জুন ৫, ২০১৭,সারাবাংলা বিভাগে
চট্টগ্রামে আলোচিত গৃহবধূ মাহমুদা খানম মিতু হত্যার এক বছর পূর্ণ হচ্ছে আজ সোমবার। গত বছর ৫ জুন সকালে ছেলেকে স্কুল বাসে তুলে দিতে যাওয়ার সময় নগরীর জিইসি মোড় এলাকায় দুর্বৃত্তদের গুলি ও ছুরিকাঘাতে নৃশংসভাবে খুন হন তৎকালীন পুলিশ সুপার বাবুল আক্তারের স্ত্রী মিতু।
ঘটনার এক বছর পেরিয়ে গেলেও হত্যাকাণ্ডের কথিত মূল সংগঠক মুসাকে এখনও গ্রেফতার করতে পারেনি পুলিশ। মুসাকে না পাওয়া পর্যন্ত মিতু হত্যার নির্দেশদাতাকে শনাক্ত করা যাচ্ছে না বলে পুলিশের পক্ষ থেকে বলা হচ্ছে। এই মামলায় গ্রেফতার হয়ে বর্তমানে কারাগারে রয়েছে, ওয়াসিম, আনোয়ার, ভোলা ও শাহজাহান। এছাড়া রাশেদ ও নবী পুলিশের সাথে কথিত ক্রসফায়ারে নিহত হয়েছে। মুসাকে ধরার জন্য পুলিশ পাঁচ লক্ষ টাকা পুরস্কার ঘোষণা করেছে। অন্যদিকে, মুসার স্ত্রী পান্না আক্তারের দাবি মিতু খুন হওয়ার ১৬ দিন পর তার স্বামীকে নগরীর বন্দর এলাকার একটি বাসা থেকে তুলে নিয়ে গেছে পুলিশ। এরপর মুসাসহ তিনজনকে ঢাকায় নিয়ে বাবুল আক্তারের মুখোমুখি করা হয়। বাকি দুইজনকে চট্টগ্রামে ফিরিয়ে আনা হলেও মুসাকে আর পরিবারের কাছে ফিরিয়ে দেওয়া হয়নি। তবে পুলিশ মুসার স্ত্রী’র এসব অভিযোগ বরাবরই অস্বীকার করে আসছে।
মিতু হত্যাকে কেন্দ্র করে এ রকম অসংখ্য প্রশ্নের উত্তর আজো অজানাই রয়ে গেছে। পুলিশকে তদন্তে সহযোগিতা না করে একটি বড় প্রশ্নের জন্ম দেন মিতুর স্বামী বাবুল আক্তার। নিজে একজন পুলিশ কর্মকর্তা হয়েও স্ত্রী হত্যার বিষয়ে দীর্ঘদিন তিনি মুখ খোলেননি। মিতু খুনের ছয় মাস পর তাকে চট্টগ্রামের ডিবি কার্যালয়ে তদন্ত কর্মকর্তার মুখোমুখি হতে দেখা যায়। স্ত্রী হত্যার ১৯ দিনের মাথায় বাবুলকে ঢাকার মেরাদিয়া ভুঁইয়াপাড়ায় শ্বশুরের বাসা থেকে তুলে নিয়ে টানা ১৫ ঘণ্টা জিজ্ঞাসাবাদ করে পুলিশ। এ সময় তার চাকরি থেকে ইস্তফা দেওয়া নিয়ে দেশজুড়ে ব্যাপক আলোড়ন সৃষ্টি হয়।
গত ডিসেম্বরে চট্টগ্রামে তদন্ত কর্মকর্তার সাথে সাক্ষাৎ করেন মিতুর পিতা-মাতা। এ সময় তারা গণমাধ্যমের সামনে বাবুল আক্তারের ভূমিকা নিয়ে প্রশ্ন তোলেন। পরবর্তীতে গায়ত্রী নামে এক ভারতীয় নারী ও এসআই আকরাম নামে এক পুলিশ কর্মকর্তার স্ত্রী বহ্নির সাথে বাবুল আক্তারের পরকীয়া নিয়ে তোলপাড় শুরু হয়। এসআই আকরাম হত্যাকাণ্ডে বাবুল আক্তার জড়িত ছিলেন দাবি করে আকরামের বোনেরা সংবাদ সম্মেলন করে। তারা চট্টগ্রামে এসে মিতু হত্যা মামলার তদন্ত কর্মকর্তাকে অবহিত করে। তবে মিতু হত্যার সাথে বাবুলের পরকীয়ার কোনো সম্পর্ক পাওয়া যায়নি বলে তদন্ত কর্মকর্তা সিএমপি’র অতিরিক্ত উপ-কমিশনার (উত্তর) মো. কামরুজ্জামান জানিয়েছেন।
যা বললেন মিতুর বাবা
মিতুর বাবা মো. মোশাররফ হোসেন ইত্তেফাককে বলেন, ২০১৩ সালে বাবুলের সাথে গায়ত্রী নামে একটি মেয়ের পরকীয়া সম্পর্ক হয়। গায়ত্রী মিতুকে হত্যার হুমকি দিয়েছিল। মিতুর কাছ থেকে এ ব্যাপারে অভিযোগ পেয়ে আমি বিষয়টি চট্টগ্রামের কয়েকজন সিনিয়র পুলিশ কর্মকর্তাকে জানাই। আমি ওই সময় তাদের সহযোগিতা চেয়েছিলাম যাতে বাবুলকে পরকীয়া থেকে নিবৃত্ত করা যায়। মোশাররফ হোসেন বলেন, আমরা মনে করি বাবুলই মিতুকে খুন করিয়েছে। বিষয়টি সে পুলিশের কাছে স্বীকার করায় তাকে চাকরি থেকে ইস্তফা দেওয়ার সুযোগ দেওয়া হয়েছে। আমাদের দাবি মিতু হত্যা মামলার চার্জশিটে বাবুলের নাম দেওয়া হোক। পরে বিচারে যা হয় হবে।
← ঐশীর আপিল ও ডেথ রেফারেন্সের রায় আজ
অনিয়মের বেড়াজালে বন্দি কিশোরগঞ্জ জেলা কারাগার দৈনিক কর্তৃপক্ষের অবৈধ আয় লক্ষাধিক টাকা →
সাম্প্রতিক সংবাদ
🌷তোমায় ভালোবেসে 🌷
মুস্তাক মুহাম্মদ এর শশীলতা কবিতাগুচ্ছ- ১৪
বিশ্বনাথে পঙ্গু ও অসহায় মানুষের সম্মানে ইফতার মাহফিল
বিশ্বনাথ সদরে উপহার বিতানের উদ্বোধন
পুরান গাঁও হযরত আলী (রা:)ইসলামী সংস্থার অর্থ সম্পাদক’কে বিদায়ী সংবর্ধনা
যুক্তরাজ্য কমিউনিটি নেতা তৈমুছ আলীর মায়ের মৃত্যুত্বে বিশ্বনাথ বিএনপির শোক
বিশ্বনাথে ডেইলি বিশ্বনাথ ডটকমের বিশেষ প্রকাশনা ‘ফোকাস’র মোড়ক উন্মোচন
বিশ্বনাথে ঈদের উপহার সামগ্রী বিতরণে শফিকুর রহমান চৌধুরী মুক্তিযোদ্ধারা হচ্ছেন জাতির সূর্য সন্তান
পাবনা সুবিধা বঞ্চিত শিশুদের মাঝে স্বপ্নের বাক্শ ফাউন্ডেশনের ঈদ বস্ত্র ও খাবার সামগ্রী বিতরণ কর্মসূচি-২০১৭
বগুড়ায় বঙ্গবন্ধু মেডিকেল টেকনোলজিষ্ট পরিষদের জেলা সমাবেশ ও ইফতার মাহফিল অনুষ্ঠিত
সিনসা সাহিত্য গোষ্ঠীর উদ্যোগে ইফতার মাহফিল
কলারোয়ায় মুসলিম এইডের উদ্যোগে অসহায় মানুষের মধ্যে ঈদ সামগ্রী বিতরণ
চন্দনপুরে বয়স্ক, বিধবা ও প্রতিবন্ধী ভাতার কার্ড বিতরণ
কলারোয়া সীমান্তে পতাকা বৈঠক আটককৃত ৫বাংলাদেশীকে ফেরত দিলো বিএসএফ
গাবতলীতে রেড ক্রিসেন্ট সোসাইটির উদ্যোগে ঈদ সামগ্রী বিতরণ
রাজশাহী ও চলনবিলের সংবাদ
পাবনা সুবিধা বঞ্চিত শিশুদের মাঝে স্বপ্নের বাক্শ ফাউন্ডেশনের ঈদ বস্ত্র ও খাবার সামগ্রী বিতরণ কর্মসূচি-২০১৭
বগুড়ায় বঙ্গবন্ধু মেডিকেল টেকনোলজিষ্ট পরিষদের জেলা সমাবেশ ও ইফতার মাহফিল অনুষ্ঠিত
সিনসা সাহিত্য গোষ্ঠীর উদ্যোগে ইফতার মাহফিল
গাবতলীতে রেড ক্রিসেন্ট সোসাইটির উদ্যোগে ঈদ সামগ্রী বিতরণ
গাবতলীতে শিক্ষা বৃত্তিপ্রাপ্ত ছাত্রছাত্রীদের মাঝে চেক বিতরণ
সবার আন্তরিকতায় সরকারের ভিশন দ্রুত বাস্তবায়ন হবে –পাবনা জেলা প্রশাসক রেখা রানী বালো
শেখ হাসিনা বাংলার মানুষের ভাগ্য উন্নয়নে কাজ করছে — রেজাউল রহিম লাল
আতাইকুলা থানায় ইফতার মাহফিল
ঈশ্বরদী প্রাথমিক শিক্ষক সমিতি ও সাহিত্য-সংস্কৃতি পরিষদের ইফতার মাহফিল
তানোরে মন্দিরের তালা ভেঙে প্রতিমা ভাঙচুর
রাজশাহীতে ৭ ডাকাতসহ ছিনতাইকারী গ্রেফতার
রাজশাহীতে ঈদে চালের পরিবর্তে পোকা ধরা নিম্নমানের গম সরবরাহ
ধুনটে এমপিএস এর ঈদ সামগ্রী বিতরণ
বড়াইগ্রামে বিদ্যুৎস্পৃষ্ট হয়ে গৃহবধূর মৃত্যু
সদরের লাহিড়ীপাড়ায় ৩ হাজার ৬শ দুস্থ্য ব্যাক্তির মাঝে ভিজিএফ এর গম বিতরন

Top
প্রকাশক ও সম্পাদক                                                 প্রধান সম্পাদক                                                            সম্পাদকমন্ডলী
সরকার রুহুল আমীন                                                শাকিল ইফতেখার                                                       সহযোগী সম্পাদক: ইকবাল কবির রনজু
মোবাইল- ০১৭১১১১১৭৩৬                                                                                                                              নির্বাহী সম্পাদক: মোহাম্মদ জাহাঙ্গীর আলম
ইমেইল- rafishafin09@gmail.com
অনাবিল সংবাদ যোগাযোগ- হট লাইন : ০১৭১১১১১৭৩৬, ০১৭৩৩১০৯৪০৫, ০১৭৩০১৮৫৬১০, ০১৯১১২৪৬৪৭৭, ইমেইল: onabilnews@gmail.com,
প্রধান কার্যালয় : বালুচর মাঠ সংলগ্ন, চাটমোহর, পাবনা | ঢাকা অফিস : ১৬২ আরামবাগ (স্যাপিড প্রিন্টার্স, রয়েল একাডেমির গলি) মতিঝিল, ঢাকা-১০০০